Primitivo

pisi
"Primitivo" ehk "Zinfandel" ehk "Crljenak Kaštelanski" ehk "Tribidrag" on punane viinamarjasort, mis pärineb Horvaatiast.

Horvaatias on viinamarjasort tuntud nimede all: "Tribidrag", "Crljenac Kaštelanski", "Crljenak Crni", "Crljenak Kaštelanski", "Plavac Veliki", "Pribidrag" ja "Trebidrag"; Itaalias "Morellone", "Primaticcio", "Primativo", "Primitivo", "Primitivo di Gioia", "Uva di Corato" ja "Zagarese"; Montenegros "Grakošija", "Gratošija", "Krakošija", "Kratkošica", "Kratkošija", "Kratkošija Crna", "Kratošija" ja "Kratošijo"; USA-s "Zinfandel".Tribidrag

 Sordi päritolu 
Viinamarjasordi pärinemine jäi tabamatuks kuni 1990. aastateni, mil DNA-analüüsi abil hakati selle päritolu lahti harutama. 1967. aastal täheldas UC Davise professor Austin Goheen sarnasusi "Zinfandeli" ja "Primitivo" vahel ning 1975. aastaks viitas isoensüümne analüüs nendevahelisele tihedale seoseleHistory of Zin. 1993. aastal kinnitasid Davise ülikooli viinamarjakasvatuse geneetik Carole Meredithi juhtimisel tehtud DNA-analüüsid, et "Zinfandel" ja "Primitivo" on sama sordi kloonidZinfandel: Croatia to California.

Täiendavad uuringud 2000. aastal näitasid, et "Zinfandel" on Horvaatias kasvatatava "Plavac Mali" üks vanem ja "Dobričić" teine vanem. 2001. aastal toimus läbimurre, kui Horvaatias Kaštelas kasvav "Crljenak Kaštelanski" viinapuusort leiti olevat geneetiliselt identne "Zinfandeliga", mis kinnitas selle Horvaatia päritoluDiscovering the Origin of Zinfandel. See avastus kinnitas ka seda, et Horvaatias alates 15. sajandist kasutatav nimi "Tribidrag" on viinamarja vanim teadaolev nimetus.

 Geograafia 
"Primitivo", "Zinfandeli" ja "Crljenak Kaštelanski" peamised kasvatuspiirkonnad asuvad USA-s (üle 18 000 ha, lõviosa Californias), Itaalias (ligi 14 000 ha, peamiselt Apuulias) ning Horvaatias, Montenegros ja Põhja-Makedoonias (kokku u 1000 ha).

 Horvaatia 
15. sajandist pärinevad kirjalikud andmed, milles mainitakse veini valmistamist "Tribidragist" sellistel saartel nagu Hvar ja Vis. See oli ajalooliselt populaarne punaste viinamarjasortide kasvatuspiirkond ja "Tribidrag" oli Dalmaatsia kõige levinum punane viinamarjasort. Veini kvaliteet ning suhteliselt suur ja korrapärane saagikus olid tõenäoliselt põhjuseks, miks see 18. sajandil Itaaliasse viidi.The Indigenous Grapes of Croatia: Original Zinfandel, Tribidrag (Crljenak Kaštelanski)

19. sajandi lõpul laastas Põhja-Ameerikast pärit viinapuutäi Euroopa viinamarjaistandusi. "Tribidrag" oli kahjuritele eriti vastuvõtlik. 20. sajandi lõpuks oli "Tribidrag" Horvaatias peaaegu välja surnud, vaid paarkümmend viinapuud olid säilinud. Pöördepunkt saabus 2001. aastal, kui DNA-analüüside põhjal tehti kindlaks, et "Crljenak Kaštelanski"/"Tribidrag" on identne "Zinfandeli" ja "Primitivoga". Viimase dekaadi jooksul on "Crljenaki" viinapuude arv kasvanud paarikümnelt vanadel viinamarjaistandustel umbes 350 000 viinapuuni, mis on istutatud umbes 250 hektarile Dalmaatsia veinipiirkonnasTop 5 Croatian Zinfandel Wines.

 Itaalia 
"Primitivo" esimene kirjalik ülestähendus pärineb aastast 1799, kui Gioia del Colle (Bari provintsis) kohaliku kiriku preester Francesco Filippo Indellicati märkas oma viinamarjaaias kasvatatavate sortide hulgas üht viinapuud, mille väga tumedad marjad küpsesid teistest varem, olid väga mahlakad ja magusad. See sort oli varem tuntud kui "Zagarese", kuid preester nimetas selle ümber "Primativoks", mis tuleneb ladinakeelsest sõnast primativus, mis tähendab varajane. Francesco Filippo Indellicati aitas kaasa sordi levikule, istutades pistikuid Gioia del Colle lähedal asuvas külas. Sealt edasi levis see kloon kohalike kasvatajate abiga üle kogu Apuulia, kuni jõudis Manduria linna.Primitivo. The early ripener

 USA 
"Tribidrag" jõudis Ameerika Ühendriikidesse 1820. aastatel, tõenäoliselt Viinis asuva keiserliku puukooli kaudu ajal, mil Austria-Ungari kontrollis Dalmaatsia alasid. Nimetus "Zinfandel" on arvatavasti ameeriklaste looming, mis võib tuleneda Austria valge viinamarja "Zierfandleri" valesti märgistamisest või moonutamisest.Zierfandler - Thermenregion, Austria 1830. aastaks müüdi viinamarjasorti "Zenfendal" nime all Bostonis, mis tähistab selle varajast kohalolekut Ameerikas.

"Zinfandeli" populaarsuse tõus Ameerika Ühendriikides oli seotud 1850. aastate California kullapalavikuga. Viinamarja kasvatajad tõid "Zinfandeli" kullapalaviku perioodil Californiasse, kus see kasvas soojas kliimas eriti hästi. 19. sajandi sajandi lõpuks oli "Zinfandel" osariigi kõige laialdasemalt istutatud punane viinamarjasort. Populaarseima sordi tiitli võttis "Cabernet Savignon" üle 20. sajandi teisel poolel.Zinfandel

Sutter Home Winery poolt 1972. aastal toodangusse võetud magus roosa vein White Zinfandel taaselustas "Zinfandeli" populaarsuse. 21. sajandi alguseks moodustas White Zinfandel 9,9% USA veini müügimahust, ületades oluliselt "Zinfandelist" toodetava punase kuiva veini osakaalu.

 Viited 

Kategooria:Viinamarjasordid